
ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 18ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  233/2013
ΘΕΜΑ: «Μονοδρόμηση της οδού Χ. Τρικούπη κατόπιν της 79/2013 απόφαση – εισήγηση της ΕΠΖ»
    Στον Πύργο, σήμερα 2 του μηνός Αυγούστου, του έτους 2013, ημέρα Παρασκευή και ώρα 19.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 35523/29-7-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 24 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Τζίνη Διονυσία, 10. Μπίρμπας Κων/νος, 11. Ανδρικόπουλος Ανδρέας, 12. Ανδρικόπουλος Φώτιος, 13. Αντωνέλος Δημήτριος, 14. Αργυρόπουλος Ιωάννης του Παναγιώτη, 15. Μποσμής Κων/νος, 16. Ρωμαίος Στέφανος, 17. Μικελόπουλος Γεώργιος, 18. Ανδριόλας Γεώργιος, 19. Κουρμπανάς Γεώργιος, 20. Λιατσής Δημήτριος, 21. Αγγελακοπούλου Ανδριάνα (Αντιπρόεδρος Δημοτικού Συμβουλίου), 22. Μπελόκας Διονύσιος,  23. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 24. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1. Φραγκαντώνης Παναγιώτης,  2. Τζουανόπουλος Δημήτριος, 3. Λιατσής Γαβριήλ – Επικεφαλής Μείζονος Μειοψηφίας, 4. Δημόπουλος Φώτιος, 5. Σεϊντής Βασίλειος, 6. Γεράνιος Κων/νος, 7. Γιάνναρος Χρήστος – Επικεφαλής της παράταξης «Λαϊκή Συσπείρωση», 8. Καραμπέτσος Αθανάσιος, οι οποίοι δεν προσήλθαν στη συνεδρίαση αν και νόμιμα κλήθηκαν,  

9. Δημουλιάς Λεωνίδας (έχει τεθεί σε αργία). 
    Επίσης με την αριθ. 35523/29-7-2013 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Δ.Κ Πύργου κ. Βασίλειος Φάμελος, ο οποίος και προσήλθε.

    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

------------

    Ακολούθως ο Πρόεδρος έθεσε υπόψη του Δημοτικού Συμβουλίου το 5ο θέμα της ημερήσιας διάταξης θέμα με τίτλο: «Μονοδρόμηση της οδού Χ. Τρικούπη κατόπιν της 79/2013 απόφαση – εισήγηση της ΕΠΖ» και ανέφερε:
 Η Επιτροπή Ποιότητας Ζωής με την αριθμ. 79/2013 λαμβάνοντας υπόψη της:

Α. Το υπ’ αριθμ. 2501/10/7/1-6-2013 έγγραφο του Τμήματος Τροχαίας Πύργου, στο οποίο αναφέρεται ότι: «...ύστερα από αυτοψία που πραγματοποίησε η υπηρεσία μας στις οδούς πέριξ του κτιρίου όπου στεγάζεται  και επίκειται σύντομα να λειτουργήσει το νέο μουσείο και αποσκοπούντες στην ασφαλή διεξαγωγή της δημόσιας κυκλοφορίας, αλλά και την εύρυθμη εν γένει λειτουργία του νέου Μουσείου, προτείνει όπως η οδός Χ. Τρικούπη χαρακτηρισθεί ως οδός μονής κατεύθυνσης (μονόδρομος), στο μικρό τμήμα της από την οδό Περικλέους έως την οδό Καραϊσκάκη και με κατεύθυνση της κυκλοφορίας προς την οδό Καραϊσκάκη, ώστε η συνολική κυκλοφοριακή ρύθμιση που θα ληφθεί στο σημείο να καταστεί απόλυτα λειτουργική και ασφαλής». 

Γ. Την υπ’ αριθμ. 64/2013 απόφαση της Δημοτικής Κοινότητας Πύργου η οποία συνηγορεί με τα όσα αναγράφονται στο έγγραφο του Τμήματος Τροχαίας.

    Ε ι σ η γ ε ί τ α ι  στο Δημοτικό Συμβούλιο θετικά προκειμένου να διασφαλισθεί η ασφαλής διεξαγωγή της κυκλοφορίας των οχημάτων εν όψει της λειτουργίας του νέου Μουσείου.
    Κατόπιν των ανωτέρω ο Πρόεδρος κάλεσε τους Δημοτικούς Συμβούλους και τον Πρόεδρο της Δ.Κ. Πύργου, να αποφασίσουν επί του ανωτέρω θέματος.

Το Δημοτικό Συμβούλιο Πύργου

    Έχοντας υπόψη:

· Τις διατάξεις του άρθρου 79 του ΚΔΚ (Ν.3463/2006) 

· Το υπ’ αριθμ. 2501/10/7/1-6-2013 έγγραφο του Τμήματος Τροχαίας Πύργου

· Την υπ’ αριθμ. 64/2013 απόφαση της Δημοτικής Κοινότητας Πύργου (η οποία βάσει του άρθρου 87 του Ν.3852/2010 απεστάλη στο γραφείο Δημάρχου και μέσω αυτού, με το αριθμ. 372Δ/25-06-2013 έγγραφο, στην Επιτροπή Ποιότητας Ζωής)

· Την υπ’ αριθμ. 79/2013 απόφαση της Ε.Π.Ζ. η οποία επικυρώθηκε με την 81776/3518/23-7-2013 απόφαση του Γενικού Γραμματέα Αποκεντρωμένης Διοίκησης Πελοποννήσου Δυτικής Ελλάδας & Ιονίου, μετά από διαλογική συζήτηση
Ομόφωνα α π ο φ α σ ί ζ ε ι,

Εγκρίνει να χαρακτηρισθεί η οδός Χ. Τρικούπη ως οδός μονής κατεύθυνσης (μονόδρομος) στο μικρό τμήμα της, από την οδό Περικλέους έως την οδό Καραϊσκάκη και με κατεύθυνση της κυκλοφορίας προς την οδό Καραϊσκάκη,  προκειμένου να διασφαλισθεί η ασφαλής διεξαγωγή της κυκλοφορίας των οχημάτων εν όψει της λειτουργίας του νέου Μουσείου.
· Οι Δημοτικοί Σύμβουλοι κ.κ. Γ. Ανδριόλας, Γ. Κουρμπανάς, Δ.Λιατσής, Α. Αγγελακοπούλου, Δ. Μπελόκας, Ι. Σεφερλής και Π. Σκαρτσιάρης, είχαν αποχωρήσει απ’ τη συνεδρίαση, πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό 233/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος  4-9-2013 
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ
